钦定古今图书集成/明伦汇编/家范典/第012卷 > 性理会通 > 《司马氏居家杂仪》
## 钦定古今图书集成/明伦汇编/家范典/第012卷 > 性理会通 > 《司马氏居家杂仪》

“凡为子为妇者，毋得蓄私财俸禄及田宅，所入尽归
之父母舅姑，当用则请而用之，不敢私假，不敢私与。”
“凡子事父母，妇事舅姑，天欲明，咸起盥漱、栉总，具冠
带，昧爽，适父母舅姑之所省问。”父母舅姑起，子供药
物，妇具晨羞，供具毕，乃退，各从其事。将食，妇请所欲
于家，长退具而供之。尊长举著，子妇乃各退就食。丈
“夫妇人各设食于他所，依长幼而坐，其饮食必均一。
幼子又食于他所，亦依长幼席地而坐，男坐于左，女
坐于右，及夕食亦如之。”既夜，父母舅姑将寝，则安置
而退。居闲无事，则侍于父母舅姑之所，“容貌必恭，执
事必谨，言语应对必下气怡声，出入起居必谨，扶卫
之，不敢涕唾喧呼于父母舅姑之侧。”父母舅姑不命
之坐，不敢坐；不命之退，不敢退。

〈注〉孙事祖父母，孙妇事祖舅姑亦同。盥，洗手也。栉，梳头也，总所以束发。今之头巾具冠带，丈夫帽子、衫带，妇人冠子、背子。昧爽，谓天明暗。相交之际，省问丈夫唱喏，妇人道万福。仍问侍者夜来安否何如，侍者曰安乃退。其或不安节，则侍者以告，此即《礼》之晨省也。药物乃关身之切务，人子当亲自检校调煮供进，不可但委婢仆，脱若有误，则其祸不测。《晨羞》：凡烹调饮膳，妇人之职也。当检校监视，务令精洁。“请所欲于家长”，谓父母舅姑或当时家长也。卑幼各不得恣所欲，安置而退。丈夫唱喏，妇女道安置，此即礼之昏定也。

凡子受父母之命，必籍记而佩之，时省而速行之，事毕则反命焉。或所命有不可行者，则和色柔声，具是
非利害而白之。待父母之许，然后改之。若不许，苟于
事无大害者，亦当曲从。若以父母之命为非，而直行
己志，虽所执皆是，犹为不顺之子，况未必是乎。
凡父母有过，下气怡色，柔声以谏。谏若不入，起敬起
孝，悦则复谏。不悦，与其得罪于乡党州闾，宁熟谏。父
母怒，不悦而挞之流血。不敢疾怨起敬起孝。

凡为人子者。出必告，反必面。有宾客不敢坐于正厅，
升降不敢由东阶，上下马不敢当厅，凡事不敢自拟
于其父。

〈注〉不敢坐正厅，有宾客坐于书院，无书院则坐于厅之旁侧。杨氏复曰：“告与面同，反言面者从外来，宜知亲之颜色安否。为人亲者，无一念而忘其子，故有倚门倚闾之望；为人子者无一念而忘其亲，故有出告反面之礼。生则出告反面，没则告行饮，至事亡如事存也。”

凡父母舅姑有疾，子妇无故不离侧，亲调尝药饵而
供之。父母有疾，子色不满容，不戏笑，不宴游，舍置馀
事，专以迎医、检方、合药为务，疾已复初。